קפריסיה מרשל

קפריסיה מרשל (באנגלית: Capricia Marshall; נולדה בשנת 1964) הייתה ראש הפרוטוקול של ארצות הברית, ומילאה תפקידים נוספים, בשירות ביל והילרי קלינטון.

ביוגרפיה
קפריסיה מרשל נולדה בקליבלנד בשנת 1964 למשפחה ממוצא קרואטי-מקסיקני. היא בוגרת תואר לאמנויות ומדעי המדינה מאוניברסיטת פרדו. בהמשך היא למדה משפטים באוניברסיטת קייס וסטרן ריזרב והוענק לה תואר שלישי במשפטים.

בשנת 1990 החלה לעבוד במערכת הבחירות לנשיאות של ביל קלינטון. לאחר בחירתו היא עבדה בצוות של הילרי קלינטון בבית הלבן. בקדנציה השנייה של ביל קלינטון, בשנת 1997, מונתה למזכירה לעניינים החברתיים של הבית הלבן, (במקום אן סטוק). מרשל עבדה בתפקיד זה עד לשנת 2001. לאחר מכך קפריסיה מרשל עבדה אצל ביל קלינטון כיועצת בכירה.

בשנת 2006 היא עבדה במערכת הבחירות המקדימות לנשיאות של הילרי קלינטון. החל משנת 2009 היא עבדה במחלקת המדינה של ארצות הברית כראש הטקס במקום ננסי ברינקר וסיימה את התפקיד בשנת 2013.

היא מתגוררת בוושינגטון די. סי. עם בעלה ובנה.

קישורים חיצוניים

פוליטיקאיות אמריקאיות
סגל מחלקת המדינה של ארצות הברית
משפטניות אמריקאיות
סגל הבית הלבן
בוגרי אוניברסיטת פרדו
בוגרי אוניברסיטת קייס וסטרן ריזרב
חברות המפלגה הדמוקרטית (ארצות הברית)
חברי המפלגה הדמוקרטית (ארצות הברית)
אמריקאיות שנולדו ב-1964
אמריקאים שנולדו ב-1964